Vogėzų kalnai
Vogėzų kalnai (pranc. Massif des Vosges) yra vidutinio aukščio kalnai esantys šiaurės rytų Prancūzijoje, Elzaso ir Lotaringijos regionuose. Aukščiausias Vogėzų kalnas yra Gran Balonas, kurio aukštis yra 1424 m. Kalnai horstiniai, sudaryti iš granito ir smiltainio. Rytuose stačiai leidžiasi į Reino aukštupio žemumą, o vakariniai šlaitai lėkšti. Būdingi bukų, kedrų, eglių miškai, aukštikalnėse – pievos. Slėniuose vystoma žemdirbystė.